সাহিত্য অ্যাকাডেমি পুরস্কারে সম্মানিত হলেন নৃসিংহপ্রসাদ ভাদুড়ি। কিছুটা দেরি হলেও পুরস্কার পেয়ে খুশি লেখক। গবেষণা থেকে নতুন বছরে পাঠকপাঠিকাদের জন্য নতুন কী উপহার জানালেন ২৪ ঘণ্টার মুখোমুখি হয়ে।
 ওয়েব ডেস্ক: সাহিত্য অ্যাকাডেমি পুরস্কারে সম্মানিত হলেন নৃসিংহপ্রসাদ ভাদুড়ি। কিছুটা দেরি হলেও পুরস্কার পেয়ে খুশি লেখক। গবেষণা থেকে নতুন বছরে পাঠকপাঠিকাদের জন্য নতুন কী উপহার জানালেন ২৪ ঘণ্টার মুখোমুখি হয়ে। মহাভারতের অষ্টাদশী। এবার এই বইয়ের জন্যই সাহিত্যের এক অন্যতম পুরস্কার সাহিত্য অ্যাকাডেমি পুরস্কারে ভূষিত নৃসিংহপ্রসাদ ভাদুড়ি। সংস্কৃত নিয়ে চর্চা বহুদিনের। পুরাণ কথা কীভাবে পাঠকের কাছে সহজবোধ্য করতে হয় তাঁর লেখায় স্পষ্ট। পাঠকের প্রশংসাই সর্বশ্রেষ্ট পুরস্কার জানালেন লেখক। কর্মজীবনের শুরুতেই আগ্রহ না থাকলেও ধীরে ধীরে গবেষণার মাধ্যমে সাহিত্যপ্রীতি এবং সেখান থেকেই এই সাফল্য। এখন একদিকে মহাভারতের অনুবাদ অপরদিকে মহাভারত-রামায়ণ-পুরাণের এনসাইক্লোপিডিয়া এই নিয়েই তাঁর পরের বই। তবে এই প্রজন্মের কাছে সাহিত্যকে পৌছানোর ক্ষেত্রে আরও দায়িত্ব নেওয়ার প্রয়োজন বলে খানিক আক্ষেপ প্রকাশ লেখকের।